\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Στο Β. Δ/γμα από 13-9-1959 «περί Οργανισμών Εγγείων Βελτιώσεων» (ΦΕΚ 243, τεύχ. Α΄), στο Άρθρο 31, αναφέρονται τα εξής:

**Άρθρο 31.**

**Αναγκαστική εγγραφή κονδυλίων εις τον Προϋπολογισμόν**

Εν περιπτώσει παραλείψεως ή αρνήσεως του Οργανισμού όπως εγ­γράψη εις τον Προϋπολογισμόν, ή εγκρίνη ή καταβάλη δαπάνας τινάς συμ­φώνως τω Νόμω και τω Καταστατικώ, δύναται η Περιφερειακή Διεύθυν­σις Ε.Β., μετά γνωμοδότησιν του Περιφερειακού Γνωμοδοτικού Συμβου­λίου Ε.Β., να επιβάλη την αναγκαστικήν εγγραφήν, εις τον Προϋπολογι­σμόν, τών κατά την κρίσιν της απαραιτήτων δαπανών, ή την έγκρισιν ή καταβολήν ή την αύξησιν εγγραφεισών τοιούτων, καθορίζουσα συγχρό­νως και τον τρόπον καλύψεως ταύτης.

Κατά της ως άνω αποφάσεως της Περιφερειακής Διευθύνσεως δύναται ο Οργανισμός να υποβάλη ένστασιν κατόπιν εισηγήσεως της Υ.Ε.Β.

Επίσης:

Στο ισχύον Καταστατικό του ΤΟΕΒ Μπόϊδα-Μαυρής, στο άρθρο 43 αναγρά­φονται τα εξής:

**Άρθρο 43
Αναγκαστική εγγραφή κονδυλίων στον Προϋπολογισμό**

Σε περίπτωση που ο Οργανισμός παραλείψει ή αρνηθεί να εγγράψει δαπάνες στον προϋπολογισμό ή να εγκρίνει ή να καταβάλει ορισμένες δα­πάνες σύμφωνα με το Νόμο και το Καταστατικό, δύναται η αρμόδια υπη­ρεσία Ε.Β. μετά από γνωμοδότηση του ΠΓΣΕΒ1 να επιβάλλει την ανα­γκα­στική εγγραφή, στον προϋπολογισμό, τών κατά την κρίση της απα­ραίτη­των δαπανών ή την έγκριση ή καταβολή ή την αύξηση δαπα­νών που έχουν γραφεί στον προϋπολογισμό, και να καθορίσει συνάμα και τον τρόπο κα­λύψεως αυτής. Κατά της αποφάσεως αυτής δύναται ο Οργανι­σμός να υπο­βάλει ένσταση στον Υπουργό Γεωργίας ο οποίος αποφασίζει οριστικά κα­τόπιν εισηγήσεως της ΥΕΒ.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 ΠΓΣΕΒ = Περιφερειακό Γνωμοδοτικό Συμβούλιο Εγγείων Βελτιώσεων